สต๊อกเรดาร์ เปิดตัว“เรดาร์พ้อยท์” ชูนวัตกรรมพลิกประสบการณ์ลงทุนใหม่
ด้วยแต้มจากการซื้อของออนไลน์และบัตรเครดิต หนุนคนไทยเข้าถึงการลงทุนง่ายขึ้น
10 พ.ย. 2562

ด้วยแต้มจากการซื้อของออนไลน์และบัตรเครดิต หนุนคนไทยเข้าถึงการลงทุนง่ายขึ้น
นายธีระชาติ ก่อตระกูล ประธานเจ้าหน้าที่บริหาร สต๊อกเรดาร์ (StockRadars) ฟินเทคผู้ให้บริการระบบซื้อขายหลักทรัพย์พร้อมให้ข้อมูลวิเคราะห์ด้านการลงทุน เปิดเผยว่า งาน StockRadars Day 2019 ที่จัดขึ้นวันที่ 9 พ.ย. 2562 ที่ โรงภาพยนตร์สกาล่า มีการเปิดตัวการบริการใหม่ “เรดาร์พ้อยท์” (Radars Point) ซึ่งถือเป็นมิติใหม่ในการนำนวัตกรรมมาเปลี่ยนแปลงประสบการณ์การลงทุน โดยเป็นรูปแบบที่ไม่ได้ใช้เงิน แต่เป็นการใช้แต้ม (Point) จากการซื้อสินค้าออนไลน์ และ/หรือ จากบัตรเครดิต
“Radars Point” เป็นแอพพลิเคชั่นให้บริการสะสมแต้มผ่านระบบออนไลน์ ซึ่งผู้ใช้แอพพลิเคชั่นจะได้รับแต้มจากการซื้อสินค้าและบริการผ่านระบบออนไลน์ และ/หรือ จากการแลกแต้มบัตรเครดิต รวมทั้งบริการสะสมแต้มอื่นๆ
ทั้งนี้ เมื่อผู้ใช้งานแอพพลิเคชั่นมีการสะสมแต้มอย่างต่อเนื่อง จนเป็นไปตามเงื่อนไขที่ได้กำหนดไว้ ผู้ใช้สามารถเลือกนำแต้มดังกล่าวไปแลกเป็นเงิน แล้วถอนผ่านบัญชีธนาคารที่เชื่อมต่อกับแอพพลิเคชั่นได้ หรือจะเก็บสะสมแต้มเพื่อให้ได้สิทธิประโยชน์อื่นๆ เพิ่มขึ้นจากโปรโมชั่นต่างๆ ในอนาคต
ปัจจุบัน Radars Point เปิดให้ดาวน์โหลดได้แล้ว ทั้งในระบบปฏิบัติการ iOS และ Android